אין הכרה בהוצאה שהיא, או הֶקְשֵרָהּ, מנוגדים לחוק ולטובת הציבור

נישום מפעיל מסעדה, אשר בה מועסק עובד זר, מומחה - שף.

במהלך השנה היו בידי המפעיל אישורי העסקה. עם תום תקופת ההעסקה שאושרה המשיך המפעיל להעסיק את העובד הזר מתוך הנחה שהסדרת האישור להעסקה תהיה אפשרית וללא כל בעיות.

במהלך תקופה זו דוּוָח על העובד הזר למוסדות - בענייני ניכויים, ביטוח לאומי וכו' - כעובד לכל דבר ועניין, והוצאו בעבורו משכורות. 

בסופו של דבר האישור לא ניתן.

השאלה היא:

מה בעניין התקופה, שבה היה מועסק העובד הזר ללא אישור: האם בהוצאה על העסקתו [כולל ההוצאה לדיור] יכירו שלטונות מס הכנסה ?

יניב גבריאל משיב:

התשובה על פניית השואל מובאת כאן בכפיפות לעובדות הכלולות בפנייה.

u

ככלל - אסור ניכוין של הוצאות בלתי חוקיות(1).

הוצאות, שהתשלום בעניינן מחויב על פי החוק, אך הן מוצָאות בהקשרן של פעילויות המנוגדות לחוק והמנוגדות לטובת הציבור, אסורות אף הן בניכוי(2).

המסקנה המתחייבת היא לאסור את ניכוין של ההוצאות על המשכורת וההוצאות הנלוות על המשכורת, שהוצאו בגין העובד שבנדון, מהטעם שניכוייה של הוצאה בלתי חוקית, על כל גווניה, אסור הוא לפי סעיף 17 רישא לפקודה.

חיזוק למסקנה זו ניתן למצוא באישור ועדת הכספים של הכנסת, מיום 8.11.2000. שם אושר, בקריאה ראשונה, תיקון לפקודת מס הכנסה, שעל פיו אין להכיר, לצורכי מס, בהוצאה על משכורת ששולמה על עבודה שבוצעה בניגוד לחוק.

הפניות המשיב:

(1) פסק דין עמ"ה 13/82, פרומקין נגד פקיד השומה [פ"מ תשמ"ג (א) 410, 418]; פסק דין ע"א 507/59, אוצר לאשראי של הפועל המזרחי נגד פשמ"ג [פ"ד ט"ו 2213]; פסק דין ד"נ 22/61, קופת מלווה "העולה" נגד פשמ"ג [פ"ד י"ז 533]; פסק דין עמ"ה 208/67, אליגולשווילי נגד פשמ"ג [פד"א 139].

(2) נ' אורצקי, "הכנסות והוצאות בלתי חוקיות בדיני מיסים" (הוצאת סדן, 1990) פרק שלישי; וכן א' רפאל וד' אפרתי, "דיני מס הכנסה" (הוצאת שוקן, מהדורה שנייה, תשמ"ה-1985, חלק א', עמוד 318 והלאה).

____________________________________________________________________
יניב גבריאל, הוא מומחה מס אשר שימש בעבר כיועץ מיוחד לרשות המיסים בישראל בנושאי מיסים ושינויי חקיקה. משמש כמנהל וכבעלים של המכללה למיסים ולחשבונאות. בעל נסיון של כ-20 שנים בתחום ההוראה וממציא שיטות לימוד ייחודיות לכל המקצועות. המכללה למיסים ולחשבונאות נוסדה לפני כ-15 שנים והיא בעלת נסיון עשיר של אלפי בוגרים שנקלטו במשק העבודה, והגיעו לעמדות מפתח, שמהן הם ממשיכים לשלוח תלמידים למכללה למיסים ולחשבונאות. המכללה למיסים ולחשבונאות מציעה מגוון קורסים והשתלמויות בתחום המיסים והחשבונאות כגון:
חשב שכר בכיר   |   חשב שכר   |   מחשוב שכר   |   מרתון לנכשלים בחשבות שכר   |   חשבונאי פיננסי   |   הכשרה מעשית למנהלי חשבונות   |   הצהרות הון   |   אמנות הדיון במס הכנסה   |   מרתון לנכשלים בייעוץ מס   |   מיסוי מקרקעין   |   מס ערך מוסף   |   ביטוח לאומי   |   דיני עבודה   |   יועצי מס   |   חשבונאי בכיר מדופלם   |   ניתוח דוחות כספיים   |   הנהלת חשבונות סוג 2 + 1   |   הנהלת חשבונות סוג 3   |   תכנון מס בפרישה   |   ביקורת פנימית   |   חשבים ומנהלי כספים   |   תמחיר תקציב ובקרה   |   ניהול עסקי   |   העצמה ויזמות עסקית   |   ניהול עמותות ומלכ"רים   |   ניהול תקציב משפחתי   |   הכשרת מאמנים עסקיים   |   השבחת חברות   |   מיסוי שוק ההון   |   ניהול סיכונים   |   הכשרת דירקטורים   |   הכשרת מנהלים   |   חשיבה עסקית   |   ניהול עסקים   |   ניהול משאבי אנוש   |   תכנוני מס   |   ניהול ספרים   |   מיסוי עסקאות קומבינציה   |   מיסןי היחיד   |   יסודות ודיני ביטוח   |   כלכלה   |   חשבונאות   |   סטטיסטיקה   |   מימון   |   ביטוח פנסיוני   |   ניתוח ניירות ערך   |   ביטוח רכוש   |   ביטוח תאונות   |   ביטוח ימי   |   סוגי רישיונות  |   כלכלה  |   חשבונאות   |   סטטיסטיקה ומימון  |   דיני ניירות ערך ואתיקה מקצועית   |   בחינה מקצועית א'  |   בחינה מקצועית ב'  |   סוגי רישיונות  |   תגיות   |   מפת האתר   |   
לפרטים נוספים ולהרשמה ניתן לפנות בטלפון (רב קווי) 1-700-700-088 או להיכנס לכתובת המכללה באינטרנט : www.taxcollege.co.il